**Lääne-Harju valla arengukava 2019-2030 − ettepanekud avalikult väljapanekult**

| Tegevuse nr | Lisada  Jätta välja  Muuta | Ettepanek | Ettepaneku põhjendus | Esitaja | Lääne-Harju Vallavalitsuse seisukoht |
| --- | --- | --- | --- | --- | --- |
| **Ettepanekud. Lisa 4 Lääne-Harju valla arengukava 2019−2030 tegevus- ja rahastamiskava aastatel 2025−2028** | | | | | |
| **5. Liikuvus** | | | | | |
| 1. | lisada | Kloogaranna Mere tee kõnnitee (kergliiklustee) ca 600m projekteerimistingimuste taotlemine, projekteerimine ja ehitamine. 2026-2028 | Täiendada seletuskirja Lääne-Harju valla 2019-2030 arengukava muudatuste juurde: Kloogaranna Mere tee projekteerimine ja ehitamine | Peeter Schneider | Võtta arvesse. Ettepaneku kontseptsioon kajastub tegevus- ja rahastamiskava lisa 4 alapunktis 5.4.6 „*Kloogaranna − Mere tee kergliiklustee*“. |
| 2. | lisada | Tänavavalgustus Uus-Merihobu tee | Meremõisa, Uus-Merihobu tee tänavavalgustus ja bussipeatuste valgustus | Aimar Jürnas | Võtta arvesse. Lisandub tegevus- ja rahastamiskava lisa 4 alapunkt 5.7.5 „*Uus-Merihobu tee tänavavalgustus*“. |
| 3. | lisada | Tänavavalgustuse paigaldamine Männimäe teele Meremõisas ja Meremõisa bussipeatuste valgustus | On ääretult halb liikuda jala mööda Männimäe teed just pimedal ajal. Kõnniteed seal ei ole ja kui külmetab siis on tee kiilasjää all. Tehke sinna vähemalt valgustuski, et näeb kuhu astuda. Eelnevalt on seal tänavavalgustus olnud, postidki veel alles aga üksli lamp ei põle juba aastaid | Marek Kori | Võtta arvesse. Lisanduvad tegevus- ja rahastamiskava lisa 4 alapunktid 5.7.6 „*Männimäe tee tänavavalgustus*“ ja 5.2.1 „*Meremõisa bussipeatuse valgustus*“. |
| 4. | lisada | Palun ehitada Meremõisa küla bussipeatustesse valgustus . Palun valgustada Meremõisa külas asuv Männimäe tee | Männimäe teel puudub valgustus . Samuti puudub valgustus Meremõisa bussipeatustes | Kaie Rammul | Võtta arvesse. Ettepaneku olemus on lisatud tegevus- ja rahastamiskava lisas 4, lisandusid alapunktid 5.7.6 „*Männimäe tee tänavavalgustus*“ ja 5.2.1 „*Meremõisa bussipeatuse valgustus“*. |
| 5. | lisada | Alustada Meremõisa külla ühistranspordi peatuste rajamist Tallinna suunalisest peatusest, minnes eelarvelise lisaressursi leidumisel edasi vastassunalise peatusega | Peatus on oluline Meremõisa elanike liikuvuse parandamisel piirkonna keskuse Laulasmaaga (lasteaed, kool, kaubandus, kultuur, tervis, sport jm.), mis asub külast läänesuunal. Seega tagaks peatus keskuse suunalt tulles küla läänepoolsete elupaikade elanikele parema ja kiirema ühenduse kodudega. Praegune küla idakülje äärel asuv peatus sunnib läänekülje elanikke Laulasmaalt tulles käima ligi 1 km tagasiteed. Lisaks on lääneküljel kõrge tõus klindile, mis teeb liiklemise klindil asuvate kodude elanikele raskeks, seda eriti sügis/talvisel muutliku ilmastiku perioodil kui ligipääsetavus kodule võib kohati osutuda võimatuks. Muud ühendused puuduvad. Arvestada, et Meremõisast kui Tallinna lähipiirkonnast käivad enamus inimesi igapäevaselt tööl/koolis Tallinnas. Ühistranspordi laialdasem kasutus on mitme valitsuse prioriteet, et vähendada autoliiklust, kus oluline on võimalikult hästi ja loogiliselt korraldatud peatuste planeering. Praegune olukord paneb paljud elanikud ebavõrdsesse ja raskesse olukorda. | Krista Rätsep | Mitte toetada. Ettepaneku olemus kajastub arengukava punktis 5.2 „*Ühistranspordi ja selle taristu arendamine*“. |
| 6. | lisada | Parendada vallasisest ühistransporti Paldiski-Padise suunal. | Paljud kultuuriüritused toimuvad hetkel Padisel ja tegelikult ei ole elanikele tagatud ühistranspordiga kohale mineku võimalus. Tegemist peaks olema minimaalselt vajaduspõhise liiniga, mis toimib alati just  ürituste ajal. Paldiski inimestel peab olema võimalus osa saada erinevatest  kultuurisündmustest ilma, et peaks kohale saamise pärast eraldi palveid esitama. | Liina Marrak | Mitte toetada. Lääne-Harju valla Kultuurikeskus on korraldanud üle valla toimuvatele kultuurisündmustele edasi-tagasi transpordi ja jaganud kogu transpordiga seotud teavet valla kodulehel ja sotsiaalmeediakanalites (Facebook, Instagram). |
| 7. | lisada | Padise kergliiklustee pikendamine Oti mäelt edasi Harju-Risti  ristmikuni | Võimalus keskusest väljaspool asuvatel elanikel ohutult kergliikuritega keskusesse jõuda. nt lapsed, kes elavad keskusest kaugemal, tahaksid ka sõpradele rattaga külla sõita, ilma, et peaks maanteel oma elu ohtu seadma .Eakad, autot mitteomavad inimesed ei peaks ootama pävas 5 väkjumist tegevat bussi, et saaks vallakeskusesse sõita. | Kairi Laur | Võtta arvesse. Ettepaneku kontseptsioon kajastub tegevus- ja rahastamiskava lisa 4 alapunktis 5.4.1 „*Harju-Risti – Padise kergliiklustee*“.  Riigiteede arendamist käsitletakse riigiteede teehoiukavas, mis kinnitatakse Transpordiameti poolt koostöös Majandus- ja Kommunikatsiooniministeeriumiga. |
| 8. | lisada | Kasepere ristmiku liikluskorralduse muutmine, kuna hetkeolukord on ohtlik nii autojuhtidele kui jalakäijatele | Kasepere rismiku hetkeolukord on pehmelt öeldes katastroofiline. 70 ala seal ei teeni oma eesmärki, kuna valdav enamus autojuhte sellest kinni ei pea. Inimesed liihguvad üle tee poodi, tagasi koju, söögikohtadesse jne. tahetakse jube toredat nö söögitänavat seal arendada, aga liikluskorraldus on eelmisest sajandist. Miks ei või olla ühte 50ne ala vallani välja? kas on väga keeruline projeteerida rismikule kiirust ohjavat saarekest või muud ennast õigustavat lahendust, et kõigil oleks turvaleine. sest eriti hull on olukord, kui toimuvad mingid üritussed või suvel on poeesine puhkajatest umbes ja kõik keeravd- liiguvad, pööravad ja kiirustavad kusagile. Tahame olla eeskujulik vald, aga elanike turvalisuse parandamise kohta ei leidnud ühtegi punkti. | Kairi Laur | Võtta arvesse. Riigiteede arendamist käsitletakse riigiteede teehoiukavas, mis kinnitatakse Transpordiameti poolt koostöös Majandus- ja Kommunikatsiooni- ministeeriumiga. |
| 9. | lisada | Ehitada kõnnitee Paldiskis katlamaja/päästeteenistuse juurest (kus see hetkel lõppeb) kuni endise õppereaktori lähedal oleva ringristmikuni (Sadama Karikakra ristmik kuni Leetse teeni). Kui eelarve lubab võib uue sõidutee ka ehitada, sest praegune laguneb ja on nii kitsas, et sellele ei mahu isegi kaks veokit korraga (rääkimata jalgratturist) ning mõlemal pool teed on palju puid kohe asfaldi kõrval. | Paldiski piirkond sobib hästi jalgrattasõiduks. Kui ehitati kõnnitee kuni päästedepooni siis see võimaldas jalgrattaga/tõuksiga sõita ohutult ja palju meeldivamalt. Kui seda pikendada, siis saaks hästi sõita kuni randadeni (RMK puhkepaigad), mis asuvad Pakri poolsaare ida/kirde osas, sest alates ringist on mõlemas suunas hea asfalttee. | Andres Sikk | Võtta arvesse. Ettepaneku kontseptsioon kajastub tegevus- ja rahastamiskava lisa 4 alapunktis 5.4.14 „*Paldiski – Leetse kergliiklustee*“. |
| 10. | lisada | Austatud linnavalitsus, Tihase tänava elanikud paluvad linnavalitsusel rajada meie tänavale aastaringselt toimiv vee- ja kanalisatsioonivõrk ning luua vajalikud kommunikatsioonid. Meie tänav asub linna haldusterritooriumil ning seaduse kohaselt on linn kohustatud tagama elanikele juurdepääsu esmavajalikele kommunikatsioonidele. Oleme seda lahendust oodanud juba aastakümneid, kuid seni ei ole midagi ette võetud. Lisaks soovime juhtida tähelepanu, et Tihase tänavat ei hooldata linnavalitsuse poolt – teehooldus ja korrashoid on jäänud elanike enda kanda. See olukord ei ole jätkusuutlik ega õiglane. Palume linnavalitsusel võtta see probleem kiiremas korras lahendamisele, et tagada Tihase tänava elanikele väärikas ja turvaline elukeskkond. | • Elanike vajadus ja seaduslik alus. Tihase tänav asub linna territooriumil ning vastavalt kohaliku omavalitsuse ülesannetele tuleb tagada elanikele juurdepääs esmatarbeteenustele, sh vesi ja kanalisatsioon. Hetkel on see tänav ainsate seas, kus sellised kommunikatsioonid puuduvad.  • Tervise- ja keskkonnaohud. Ilma toimiva kanalisatsioonita on elanikel sunnitud kasutama ajutisi lahendusi (septikud, kogumiskaevud), mis ei vasta kaasaegsetele keskkonnanõuetele ja võivad kujutada endast reostusohtu nii pinnasele kui põhjaveele.  • Ebavõrdne kohtlemine linna sees. Teised samas piirkonnas asuvad tänavad on varustatud vajalike kommunikatsioonidega. Tihase tänava elanikud on olnud sunnitud kümneid aastaid hakkama saama omal jõul, mis seab nad ebavõrdsesse olukorda võrreldes ülejäänud linnaelanikega.  • Linna areng ja kinnisvaraväärtus. Kommunikatsioonide rajamine suurendab elamupiirkonna atraktiivsust, parandab kinnisvarade väärtust ning soodustab linna tasakaalustatud arengut.  • Teehooldus ja infrastruktuur. Tänav ei kuulu regulaarse hoolduse alla ning elanikel tuleb teehooldust ise korraldada. See ei ole pikaajaliselt jätkusuutlik lahendus. | Alla Barsuk | Mitte arvestada. Tegemist on erateega. Ühisveevärgi ja -kanalisatsiooni (ÜVK) arendamine toimub vastavalt ÜVK arengukavale (https://www.riigiteataja.ee/akt/422052024002?leiaKehtiv). |
| 11. | lisada | 5.7.1 Kloogaranna – Laulasmaa vahelisele kergliiklusteele tänavavalgustuse lisamine | Hetkel olevas tabelis tegevus-ja rahastuskava kuni 2028, ei ole sellele projektile raha eraldatud, seega 3 aasta jooksul ei toimu ilmselt midagi? Nii kui pimedaks läheb on selle tee kasutamisel kriips peal ja seda teed kasutavad väga paljud hobisportlased, koera inimesed, rääkimata sellest, et lapsed käivad pimedas oma elektritõukerataste ja muude liiklusahenditega koolis. | Triinu Kivisaar | Võtta arvesse. Ettepaneku sõnastus kajastub tegevus- ja rahastamiskava lisa 4 alapunktis 5.7.1 „*Kloogaranna – Laulasmaa vahelisele kergliiklusteele tänavavalgustuse lisamine*“. |
| 12. | lisada | Palun vallal algatada ja viia lõpuni Madise kogukonna poolt tõstatatud kirjalik pöördumine seada Kalmistu teel nr 5620080 Soo maaüksusele  43101:001:2240 sundvaldus ning muuta Kalmistu tee sellega tervenisti avalikuks teeks. | Minu vanavanemad on maetud Madise kalmistule, mulle kuuluvad neilt  päritud kinnistud 56202:001:0675 ja 56202:001:0684.  Teen ettepaneku lisada rahastamiskavaa 2024-2027 ja eelarvestrateegiasse lisaobjektina Kalmistu tee nr 5620080 mustkatte rajamine alates Kõrtsu tee ristumisest kuni Kalmistu tee L2. Valla  arengukavas on olemas rahastusobjektina ka Harju-Madise Uus kalmistu laiendamine ning sellega seoses on igati loogiline et sinna kulgeb mitte tolmav kõvakattega tee ning et kalmistuga külgnevalt ei ole tolmavat teelõiku ja sinna pääseb just kiriku poolt kõige otsemat teed pidi ja tee on  täies pikkuses avaliku kasutusega tee. Kõvakattega tee rajamise kogupikkus oleks ettepaneku kohaselt 780m https://kaart.delfi.ee?  bookmark=836a40a30ceb7d178064b152224c25f3 | Ülle Valm | Võtta arvesse. |
| 13. | lisada | Klooga külas on vaja ehitada tee, tuletõrjehüdrant ja rajada veevarustus Pärna tänav, Ringi tänav ja Pihlaka tänav. | Klooga külas Pärna tänav, Ringi tänav ja Pihlaka tänav on erakätes 21  krunti, kuid inimesed ei saa hakata ehitama, kuna pole teed ja vett. | Tamara Podkopajeva | Võtta arvesse. Lisandub tegevus- ja rahastamiskava lisa 4 alapunkt 5.6.2 „*Pärna ja Ringi tänavate ehitamine*“. |
| **7.** **Kultuur, sport ja vaba aeg** | | | | | |
| 1. | lisada | Kultuuriasutus Paldiskisse | Paldiski linnas puuduvad ruumid, kus saaks regulaarselt linna ja lähiümbruse inimesed käia kinos ja kontsertitel-etendustel. Inimeste senine passiivsus ei saa olla vabanduseks nimetatud ruumide või hoone  mitte ehitamiseks. Samuti ei ole korrektne suunata elanikud naaberomavalitsusse nimetatud teenuseid tarbima, vaid need peaks ka kohapeal kättesaadavad olema. Siis tekib ka harjumus erinevaid  kultuuriüritusi külastada. | Liina Marrak | Võtta arvesse. Ettepaneku kontseptsioon kajastub tegevus- ja rahastamiskava lisa 4 alapunktis 2.1.1 „*Lääne-Harju valla haridus- ja kultuurilinnaku rajamine*“.  Kultuuri ja ühistegevusi saab ristkasutada hariduslinnakuga, kuna haridus- ja kultuuritaristu koos planeerimine loob sünergia, kus ruumiline ja sisuline ristkasutus suurendab tõhusust ja kogukonna kaasatust. |
| 2. | lisada | Klooga rulapargi amortiseerunud olukorra ja kasutusohu tõttu teha otsus – kas lammutada olemasolev rajatis või rajada selle asemele uus, kaasaegsetele ohutus- ja kestvusstandarditele vastav rulapark. Uue lahendusena tuleks kaaluda betoonist rulapargi ehitamist, mis tagaks pikaealisuse ja madala hooldusvajaduse | Klooga rulapargi olemasolev aluskarkass on ulatuslikult pehkinud ning pealmised vineerplaadid saavad pidevalt kahjustada, mille tagajärjel tekivad ohtlikud augud ja praod. Hoolimata ohutusmärkidest, lippidest ja keeldudest jätkub rulapargi aktiivne kasutamine, mis viitab selle jätkuvale vajadusele, ent seab kasutajad vigastusohtu. Kui rulaparki soovitakse säilitada kasutuskõlblikuna, tuleb igal aastal arvestada mitme tuhande euro suuruse remondikuluga (sh veekindlad vineerplaadid). Seetõttu oleks pikaajaliselt mõistlikum ja kuluefektiivsem lahendus rajada uus betoonist rulapark, mis on oluliselt vastupidavam, sobib paremini Eesti ilmastikuga ning vajab minimaalset hooldust. See suurendaks turvalisust, toetaks noorte liikumisharjumusi ja looks kogukonda jääva kvaliteetse vabaajaruumi. | Jürgen Lepp | Võtta arvesse. Lisandub tegevus- ja rahastamiskava lisa 4 alapunkt 7.16.3 „*Klooga rulapargi korrastamine*“. |
| 3. | lisada | Oleks mõnus saada paldiski metsas (vōi mujal) rajada terviserada infrastruktuuriga (pingid, spordivõimalused, jalgrattaparkla, lõkkemiskoht) | Linnas pole kohta kus saab nt minna joosta või rahulikult jalutada koeraga, lastega mitte linna sees. Oleks mõnus rajada kohta nagu pirita jõe ääres, mis on tglt väga populaarne | Daniel Ojala | Võtta arvesse. Lisandub tegevus- ja rahastamiskava lisa 4 alapunkt 7.18.9 „*Paldiski – Pakri terviserada*“. |
| 4. | lisada | Ettepanek paigaldada Paldski keskväljaku kõrvale avalik WC. | Paldiski keskväljak on väga populaarne ajaveetmise koht kohalikel elanikel ning seda külastab ka palju turiste. Kõrval asub ka linna suurim mänguväljak. Väljaku naabemajade elanikud märkavad igapäevaselt, kuidas nende hoove kasutatakse tualtina. Kogu Paldiski linnas puudub avalik WC. Ideaalis võiks WC olla aastaringse kasutusega ning ühendatud  VK'ga ning elektriga, näiteks: https://shop.ucrent.ee/toode/containex-2-  kohaline-8-ne-soojustatud-wc-kanalisatsiooni-ja-veeuhendusega. Kui antud  lahendus on tehniliselt keeruline, siis esialgu võib piirduda tavalise välikäimlaga, mis on kasutuses kevadest sügiseni | Nikolai Pitšugov | Võtta arvesse. Ettepaneku kontseptsioon kajastub tegevus- ja rahastamiskava lisa 4 alapunktis 3.1.8 „*Paldiski linna arendamine*“. |
| **Lääne-Harju valla hetkeolukorra analüüs ja vajadused tegevusvaldkondade lõikes** | | | | | |
| 1. | muuta | Palun kontrollida andmeid ja mõtestada, vajadusel muuta | "Kõrgeim on parkide ja rohealade külastamine on Laulasmaal, MADALAIM PADISEL ja Ämaris." Hetkeolukorra analüüs lk 19.  Kas andmed on ikka õiged või tulenevad sellest, et Padise inimesed sisuliselt elavadki rohealal ning ei nimeta oma toa taga seenel-marjul või  terviserajal käimist "roheala külastamiseks"`? | Eve Jakobson | Jätta välja. Tegemist on 2022. a RAIT Faktum&Ariko poolt läbiviidud Lääne-Harju heaolu uuringuga, mille tulemustest selgus, et elukoha ja lähiümbruse parke ja rohealasid külastab regulaarselt (vähemalt mitmel korral kuus) 54% küsitletutest, harva (kord kuus või harvem) külastab 27% küsitletutest ning üldse ei külasta 13%. Hetkeseisus on kasutatud uuringu andmeid, uuringu tulemusi ümber ei muuda. |
| 2. | muuta | Parandada sõnastust nii, et sisu oleks arusaadav. | Hetkeolukorra analüüs, Lk 12 on arusaamatus sõnastuses ebaloogiline lõik: "Koolikiusamine 8. klassi õpilaste osakaalus, keda pole viimase kahe nädala jooksul korduvalt kiusatud ei vasta baastasemele, selle saavutamiseks peab protsent olema vähemalt alla 75%, et õpilasi ei ole  viimase kahe nädala jooksul korduvalt kiusatud."  Kas ikka tõesti peaks nende õpilaste protsent olema alla 75%, keda EI OLE  kiusatud??? Seda on pikas lohisevas lauses lausa 2 korda sisuliselt väidetud! | Eve Jakobson | Võtta arvesse. Tegemist ei ole õpilaste protsendiga, vaid baastaseme protsendiga, mis on hetkeseisu sissejuhatuses kirjeldatud (M lisa 2\_AK Lisa 1). Uus sõnastus „Koolikiusamine 8. klassi õpilaste osakaalus, keda pole viimase kahe nädala jooksul korduvalt kiusatud ei vasta baastasemele, selle saavutamiseks peab baastaseme protsent olema vähemalt alla 75%. *Allikas: Riiklik rahulolu- ja koolikeskkonna küsitlus (HARNO 2024)”* |
| 3. | muuta | Parandada sõnastust või andmeid. | Hetkeolukorra analüüs, Lk 12 on ilmne viga: „Lääne-Harju valla põhikoolist väljalangenute protsent on 88% kolmel viimasel aastal”. Ei ole loogiline, et valla põhikoolist väljalangenute protsent on 88! | Eve Jakobson | Jätta välja. Vastavalt Lääne-Harju valla hariduse-, kultuuri- ja noorsootööosakonna ettepanekule on põhikoolist väljalangemise baastaseme protsendi teema hetkeolukorrast välja võetud. |
| **Üldised ettepanekud esitajatelt:** | | | | | |
| 1. |  | Riidekonteiner Laulasmaale | Riidekonteiner kuhu saab ja tohib viia kaltse, mis ei ole enam kandmiskõlbulikud või mõnel muul viisil kasutatavad. | Triinu Kivisaar | Ettepaneku info on võetud teadmiseks. Jäätmete valdkonnas on koostamisel uus jäätmekava, täpsemalt algatas Lääne-Harju Vallavalitsus 13.05.2025 korraldusega nr 261 Lääne-Harju valla, Saku valla ja Kiili valla ühise ringmajanduse arengukava koostamise (selle osaks on ka jäätmekava). Kava peab muuhulgas käsitlema ka tekstiili jäätmetekke vältimise ja vähendamise meetmete analüüsi ja tegevussuundi. Kava osaks on ka tegevus- ja rahastuskava.  Kuniks uute võimalike lahendusteni saab Lääne-Harju vallas kasutuskõlbmatuid tekstiile ära anda:  Karjaküla jäätmejaamas (Tõmmiku küla, Tõmmiku tee 8). Avatud: E 09.30-18.00; K 09.30-18.00; L 09.00-16.00. T, N, R, P suletud. Lisainfo: telefonilt 54490921 jaama lahtiolekuaegadel; e-mail: tallinn@keskkonnateenused.ee.  Riiklikel pühadel on jäätmejaam suletud.  Isikute tuvastamine toimub ID-kaardi alusel kohaliku omavalitsuse täpsusega.  Paldiski jäätmepunktis (Peetri tn 4, Paldiski linn). Avatud: T 09.30-18.00; N 09.30-18.00; P 09.00-16.00. E, K, R, L suletud. Lisainfo: telefonilt 54700493 jaama lahtiolekuaegadel; e-mail: tallinn@keskkonnateenused.ee.  Riiklikel pühadel on jäätmepunkt suletud. Isikute tuvastamine toimub ID-kaardi alusel kohaliku omavalitsuse täpsusega.  Lääne-Harju valla elanikele on ohtlike jäätmete äraandmine tasuta.  Keila jäätmejaamas (Uus-Paldiski tee 6, Keila linn). Avatud K-R kl 10-18; L-P 10-14. Kontakt: telefon 53041170; e-post jaatmejaam@keila.ee. Alates 2022. aasta algusest on kõikidel Lääne-Harju valla elanikel õigus ja võimalus kasutada Keila jäätmejaama teenuseid võrdustatult Keila linna elanikega. ID-kaardi esitamisel rakendub Lääne-Harju valla elanikele soodsam jäätmete loovutamise hind.  Lisaks on Kliimaministeerium andnud käesoleva (2025) aasta alguses juhised, et segaolmejäätmete konteinerisse sobivad tekstiilid, mis on märjad või niisked, tugeva lõhnaga, hallitanud, kopitanud, koitanud, lisaks aluspesu, sukad, sokid. |